REGOLAMENT TAL-KUMMISSJONI (KE) Nru 690/2007
tad-19 ta’ Ġunju 2007
li jemenda r-Regolament tal-Kunsill (KE) Nru 1412/2006 dwar ċerti miżuri restrittivi fir-rigward tal-Libanu
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1412/2006 tal-25 ta’ Settembru 2006 dwar ċerti miżuri restrittivi fir-rigward tal-Libanu (1), u partikolarment l-Artikolu 5 tiegħu,
Billi:
(1)
L-Anness tar-Regolament (KE) Nru 1412/2006 jelenka l-awtoritajiet kompetenti li għalihom huma attribwiti funzjonijiet speċifiċi marbuta ma’ l-implimentazzjoni ta’ dak ir-Regolament.
(2)
Ir-Regolament (KE) Nru 1791/2006 (2) tal-Kunisll għamel adattamenti f’sensiela ta’ atti adottati mill-istituzzjonijiet meħtieġa minħabba l-adeżjoni tal-Bulgarija u r-Rumanija. L-Anness tar-Regolament (KE) Nru 1412/2006, madankollu, ma ġiex emendat f’dik l-okkażjoni.
(3)
Il-Bulgarija u r-Rumanija pprovdew tagħrif dwar l-awtoritajiet kompetenti tagħhom. Dawn l-awtoritajiet għandhom għalhekk ikunu inklużi fl-Anness tar-Regolament (KE) Nru 1412/2006 mid-data li fiha l-Bulgarija u r-Rumanija ssieħbu fil-Komunità Ewropea,
ADOTTAT DAN IR-REGOLAMENT:
Artikolu 1
L-Anness tar-Regolament (KE) Nru 1412/2006 hu b’dan emendat kif stabbilit fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika mill-1 ta’ Jannar 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 19 ta’ Ġunju 2007.